ZAPISNIK
4. sjednice Vijeća Mjesnog odbora Čučerje, održane 29. rujna 2021. u prostorijama DVD-a Čučerje, Trg sv. Marije Čučerske 3, s početkom u 20:00 sati

Prisutni članovi Vijeća: Stjepan Pintur, Alen Šušković, Nenad Hukman i Lucija Gegić
Odsutan: Kristijan Marković
Predsjedava Stjepan Pintur, predsjednik Vijeća.
Zapisnik vodi Lucija Gegić.
Sjednica je započela u 20:15.
Predsjednik VMO konstatira da su nazočna 4 od 5 članova Vijeća, a s obzirom na to da je prema Članku 41, stavak 1 Poslovnika o radu Vijeća Mjesnog odbora Čučerje za pravovaljano odlučivanje potrebna nazočna većina svih članova Vijeća, Vijeće može pravovaljano odlučivati o svim točkama Dnevnog reda. Predsjednik otvara 4. sjednicu Vijeća Mjesnog odbora Čučerje.

	Bez rasprave, većinom glasova (4 „za“)  Vijeće prihvaća tekst Zapisnika 3. sjednice, održane 20. kolovoza 2021., bez izmjena.

Predsjednik daje na glasovanje dnevni red koji je upućen uz poziv za 4. sjednicu Vijeća Mjesnog odbora Čučerje, nakon čega je predloženi dnevni red, većinom prihvaćen (4 „za“) i glasi:



PredloženiDnevni red: 
1. Prijedlog prioriteta Vijeća Mjesnog odbora Čučerje za Plan komunalnih aktivnosti Gradske četvrti Gornja Dubrava u 2022. – donošenje zaključka;
1. Davanje mišljenja na Prijedlog odluke o izmjenama i dopunama Odluke o nerazvrstanim cestama –  donošenje zaključka;
1. Davanje mišljenja na Nacrt prijedloga odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – donošenje zaključka
1. Davanje mišljenja na Prijedlog zaključka o podizanju spomenika slovenskom pjesniku dr. Francu Prešernu – donošenje zaključka
1. Stavljanje u funkciju zemljišta parcele 177/2 – donošenje zaključka;
1. Održavanje komunalne infrastrukture na području Mjesnog odbora Čučerje – donošenje zaključka;
1. Rješavanje problematike vodoopskrbe i odvodnje na području Mjesnog odbora Čučerje – donošenje zaključka;
1. Prijedlog o dopuni Plana malih komunalnih akcija Mjesnog odbora Čučerje za 2021. – donošenje zaključka
1. Zahtjev gdina. Tomislava Šuškovića vezano uz uređivanje javnog puta– donošenje zaključka
1. Zahtjev gđe. Sunčice Latin vezano uz problematiku voznog reda autobusne linije 239– donošenje zaključka
1. Predstavke građana
1. Pitanja i prijedlozi

Dnevni red je jednoglasno usvojen.
Dnevni red je jednoglasno verificiran.

1. Prijedlog prioriteta Vijeća Mjesnog odbora Čučerje za Plan komunalnih aktivnosti Gradske četvrti Gornja Dubrava u 2022. – donošenje zaključka

Vijeće jednoglasno donosi zaključak o prijedlogu prioriteta za Plan komunalnih aktivnosti Gradske četvrti Gornja Dubrava u 2022. Naglašavamo da redoslijed navođenja prioriteta odgovara stvarnim potrebama i prioritetima te apeliramo da se komunalne aktivnosti prioretiziraju prema navedenom redoslijedu.
Predlažu se sljedeće komunalne aktivnosti:

1. Asfaltiranje
1. Ulica sloge (kod klizišta)
2. Ulica Marije Sniježne od kućnog broja 92 do kućnog broja 112
3. Lepušići – od broja 34 do kraja
4. Trstenik – prema trafostanici, MP put 4570
5. Ulica Zdenci
2. Kanalizacija (odvodnja)
1. Čučerska cesta od kućnog broja 358 do kućnog broja 370 
2. Ulica sloge
3. Bokanjščica (ostale su 4 kuće koje je potrebno spojiti na kanalizaciju)
4. Čučerska cesta od kućnog broja 24 do  kućnog broja 52
3. Voda
1. Selščak – 5 kuća
2. Vinišće 46 (od zavoja prema Bokanjščici)
3. Ulica Kuntići – od kućnog broja 46 do kućnog broja  52
4. Čučerska cesta od kućnog broja 336 do kućnog broja338N
4. Ostalo
1. Rekonstrukcija mosta kod Prigorske ulice 7 – postaviti pješački prijelaz

2. Davanje mišljenja na Prijedlog odluke o izmjenama i dopunama Odluke o nerazvrstanim cestama –  donošenje zaključka
Vijeće Mjesnog odbora Čučerje jednoglasno donosi zaključak o pozitivnom mišljenju na Prijedlog odluke o izmjenama i dopunama Odluke o nerazvrstanim cestama.


3. Davanje mišljenja na Nacrt prijedloga odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – donošenje zaključka
Vijeće Mjesnog odbora Čučerje jednoglasno donosi zaključak o pozitivnom mišljenju na Nacrt prijedloga odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.


4. Davanje mišljenja na Prijedlog zaključka o podizanju spomenika slovenskom pjesniku dr. Francu Prešernu – donošenje zaključka
Vijeće Mjesnog odbora Čučerje jednoglasno donosi zaključak o pozitivnom mišljenju na Prijedlog zaključka o podizanju spomenika slovenskom pjesniku dr. Francu Prešernu.
5. Stavljanje u funkciju zemljišta parcele 177/2 – donošenje zaključka
Vijeće Mjesnog odbora Čučerje jednoglasno donosi zaključak o stavljanju u funkciju zemljišta parcele k.č. 177/2. 
S obzirom na potrebe mještana Čučerja i razorni potres koji je Čučerju oduzeo neke od osnovnih stvari za funkcioniranje, VMO Čučerje u funkciju stavlja ovu katastarsku česticu kako bi se na njoj sagradio objekt koji bi zadovoljio kulturne i komercijalne potrebe mještana. 
Čučerje spada u ruralni dio Zagreba te mu osim osnovne komunalne infrastrukture nedostaju i druge stvari koje su u većini kvartova i mjesnih odbora omogućene i smještene na udaljenosti od 15 minuta. U Čučerju je pretežito starije stanovništvo kojemu je znatno otežan odlazak do trgovine, pošte, bankomata i sl., a istovremeno nedostaje prostor za rekreativne, kulturne i druge sadržaje za srednje i mlađe generacije. Iz tih razloga apeliramo na Gradski ured za mjesnu samoupravu i Gradski ured za  programe i projekte Europske unije da nam pomogne u ostvarenju ovog projekta kako bismo zajedno omogućili da svaki dio Zagreba ima priliku biti na 15 minuta.Napominjemo da bi se u jednom dijelu objekta izgradio poslovni prostor za veću trgovinu, a cijenom najma toga prostora pokrivali bi se režijski troškovi cijelog objekta.

6. Održavanje komunalne infrastrukture na području Mjesnog odbora Čučerje – donošenje zaključka
Vijeće Mjesnog odbora Čučerje jednoglasno donosi zaključak o zahtjevu prema ViO-u u kojem se traži da se VMO-u dostavi izvještaj o gotovim projektima te radovima koji su planirani do kraja 2021. i 2022. godine. 

7. Rješavanje problematike vodoopskrbe i odvodnje na području Mjesnog odbora Čučerje – donošenje zaključka
Vijeće Mjesnog odbora Čučerje jednoglasno donosi zaključak o zahtjevu za izgradnjom vodovodne mreže u ulicama Selščak, Vinišće 46 (od zavoja prema Bokanjščici), Ulica Kuntići – od kućnog broja 46 do kućnog broja 52 , Čučerska cesta od kućnog broja 336 do kućnog broja 338N ,kao i mreže odvodnje u ulicama Čučerska cesta od kućnog broja 358 do kućnog broja 370, Ulica sloge, Bokanjščica (ostale su 4 kuće koje je potrebno spojiti na kanalizaciju), Čučerska cesta od kućnog broja 336 do kućnog broja 338N. 

8. Prijedlog o dopuni Plana malih komunalnih akcija Mjesnog odbora Čučerje za 2021. – donošenje zaključka
Vijeće Mjesnog odbora Čučerje jednoglasno donosi zaključak o Prijedlogu o dopuni Plana malih komunalnih akcija Mjesnog odbora Čučerje za 2021. godinu. U Plan malih komunalnih akcija dodaje se asfaltiranje Ulice sloge (kod klizišta), ulice Marije Sniježne od kućnog broja 92 do kućnog broja 112, Lepušića – od broja 34 do kraja, Trstenika – prema trafostanici, MP put 4570 i ulice Zdenci. 

9. Zahtjev gdina. Tomislava Šuškovića vezano uz uređivanje javnog puta– donošenje zaključka
Vijeće Mjesnog odbora Čučerje jednoglasno donosi zaključak o Zahtjevu gdina. Tomislava Šuškovića vezanog uz uređivanje javnog puta na k.č. 4570. Asfaltiranje javnog puta uvrstili smo u Plan malih komunalnih akcija za 2021./2022. godinu.

10. Zahtjev gđe. Sunčice Latin vezano uz problematiku voznog reda autobusne linije 239– donošenje zaključka
Vijeće Mjesnog odbora Čučerje jednoglasno donosi zaključak o Zahtjevu gđe. Sunčice Latin vezano uz problematiku voznog reda autobusne linije 239. U dogovoru s ravnateljicom OŠ te zbog iznimnih okolnosti života u pandemiji, apeliramo na usklađivanje rasporeda vožnje autobusne linije 239 sa školskim rasporedom. Učenicima je potrebno da do škole dođu 10-ak minuta prije nastave, kao i da imaju prijevoz kući 10-ak minuta nakon nastave, stoga je potrebno da pojedini autobusi linije 239 u Čučerje dođu najkasnije u 7:50, a iz Čučerja odlaze oko 15:40. 

11. Predstavke građana
Gospođa Stanka Jambrešić navodi kako u ulici Šuškovići bb dio ulice nema rasvjetu i nije priključen na električnu mrežu.
Vijeće Mjesnog odbora Čučerje traži HEP da temeljem svojih mogućnosti uvrsti ulicu Šuškovići bb (Baboščica) u plan realizacije električne energije.

Gospodin Micudaj, Prigorska ulica 82 i 82a. Kod tih kućnih brojeva bili su radovi i ulica nije vraćena u prvobitno stanje. Vijeće Mjesnog odbora Čučerje traži ViO da vrati cestu u ulici Prigorska 82 i 82a u prvobitno stanje. Također tražimo da se taj dio uvrsti u čišćenje zimske službe jer spadaju pod ulicu Prigorska.

12. Razno
Predsjednik Vijeća govori kako je stigla obavijest da svi koji su spojeni na ilegalne priključke vode moraju podnijeti zahtjev za legalnim priključkom do 1. listopada 2021., inače će ih otpojiti. Obavijest je stavljena na oglasnu ploču MO Čučerje.

Sjednica je završila u 22:08. 



KLASA: 026-02/21-02/1683
URBROJ: 251-06-11-502-21-2
Zagreb, 29. rujna 2021.

Predsjednik
Vijeća Mjesnog odbora
Čučerje

